text: Vandet skyllede ind over kajkanten
  09 januar 2019 kl. 15.37
  Vandet skyllede onsdag morgen ind over kajkanten i både Horsens og Juelsminde efter nattens højvande i den nordlige del af Lillebælt.
  Den varslede forhøjede vandstand natten til onsdag ved havneområerne i Juelsminde og Horsens blev knap så voldsom som frygtet. 
  Vandet steg godt og vel til havnekanten i Juelsminde havn, men i morges var det faldet til 1 meter og 10 over normal vandstand.
  I Horsens kom vandet også ind over havnekajen, så røjserne måtte findes frem for at færdes tørskoet. I Horsens toppede vandestanden, da den nåede 1 meter og 27 centimter over dagligt vande.
  Hverken i Horsens eller Juelsminde er der dog sket egentlige vandskader.
  Kem Kaas, havnefoged, Juelsminde: "Situationen i nat var ikke kritisk, selvom vandet steg mere end varslet. Det var lige til kanten."
  - Situationen i nat var ikke kritisk, selvom vandet steg mere end varslet. Det var lige til kanten, siger Juelsmindes havnefoged Kem Kaas til TV SYD.
  Først når vandstanden er mere end 1 meter og 50 centimeter over normal vandstand, kan situationen blive kritisk for bygningerne på Juelsminde Havn.
  